এবার কঙ্গনার বোনের আক্রমণের শিকার দীপিকা! | NTV Online
২১ এপ্রিল, ২০১৯, ১৬:৪৬
আপডেট: ২১ এপ্রিল, ২০১৯, ১৬:৪৬
দীপিকাকে আক্রমণ করলেন কঙ্গনার বোন রঙ্গলি। ছবি : সংগৃহীত
বলিউডে ‘ঠোঁটকাটা’ বলে সুনাম রয়েছে কঙ্গনা রানাউতের! বিতর্কিত বিবৃতির জন্য অধিক সুপরিচিত তিনি। তাঁর আক্রমণের লক্ষ্য অনেক তারকা। কিন্তু এখন মনে হচ্ছে বোনকে ছাড়িয়ে যেতে চাইছেন রঙ্গলি চান্দেল। একের পর এক আক্রমণ করে চলেছেন। সম্প্রতি আলিয়া ভাট, তাঁর মা সোনি রাজদান ও অজয় দেবগনের পর এবার কঙ্গনার বোনের পাখির চোখ হলেন দীপিকা পাড়ুকোন।
হ্যাঁ, আপনি ঠিকই পড়েছেন!
শনিবার কঙ্গনার বোন রঙ্গলি চান্দেল দীপিকার ‘দ্য লাইভ লাভ লাফ ফাউন্ডেশন’ নিয়ে একটি বিবৃতি দিয়েছেন, যা কঙ্গনার আসন্ন ছবি ‘মেন্টাল হ্যায় কিয়া’র উদ্দেশ্য নিয়ে নানা জল্পনা উসকে দিয়েছে। টুইটার-বার্তায় রঙ্গলি বলেছেন, ওই ছবিটি দেখার পর ‘আপনি দীপিকাকে বাদ দিয়ে দেবেন এবং ব্র্যান্ড অ্যাম্বাসেডর হিসেবে কঙ্গনাকে নিতে চাইবেন।’
যদিও দীপিকা পাড়ুকোন ‘দ্য লাইভ লাভ লাফ’ ফাউন্ডেশনের ব্র্যান্ড অ্যাম্বাসেডর নন। এটির প্রতিষ্ঠাতা তিনি। মানসিক যন্ত্রণা ও বিষণ্ণতার সঙ্গে এর আগে যুদ্ধ করেছিলেন দীপিকা।
এই তর্কের শুরু যখন দীপিকা পাড়ুকোনের ফাউন্ডেশন ‘মেন্টাল হ্যায় কিয়া’র পোস্টারে প্রতিক্রিয়া জানায়।
এরপর লাগাতার টুইট করতে থাকেন রঙ্গলি চান্দেল।
Contd)..whereas Kangana after Jhansi ki Rani proudly wearing the title of Mental,being a young woman its not easy, think about it please, we would like you all to join hands with us, spread awareness and help remove embarrassment and shame attached to this word@TLLLFoundation
‘মেন্টাল হ্যায় কিয়া’ ইতিমধ্যেই বিতর্কের মুখে পড়েছে। ভারতের সাইকিয়াট্রি সোসাইটি প্রতিবাদ জানিয়ে এর নাম বদলে দেওয়ার দাবি জানিয়েছে। সূত্র : বলিউড বাবল